Madiba steeds in die hospitaalOud-president Nelson Mandela Oud-president Nelson Mandela is nou vir die vyfde dag in die hospitaal. Mandela (94) word by 1 Militêre hospitaal in Pretoria vir ŉ longinfeksie behandel. President Jacob Zuma se kantoor het gesê hy reageer goed op die behandeling. Mandela is in Januarie 2011 in ŉ hospitaal in Johannesburg opgeneem vir ŉ akute longinfeksie. Hy het ook tuberkulose in die tronk opgedoen. Hy word vereer vir sy leierskap tydens die struggle teen apartheid en sy versoeningsgesindheid nadat hy in 1990 ná 27 jaar uit die tronk vrygelaat is. Hy het een vyfjaartermyn as president van Suid-Afrika uitgedien voordat hy uit die openbare oog afgetree het. Plaaslike en internasionale media het kamp opgeslaan buite die hospitaal.